Diari Oficial de la Generalitat Valenciana


Sumari del DOGV 2904, del 08-01-1997 (1997/853387)

DECRET 232/1996, de 10 de desembre, del Govern Valencià, pel qual s'acorda l'alienació directa, a favor de l'Ajuntament de Benasal, de la caseta de peó caminer situada en la carretera CS-832, punt quilomètric 6,200, del terme municipal de Benasal.
-------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1996/12/10/232/dof/vci/html**

### Dades del document

Número de DOGV
:   2904

Data del DOGV
:   08-01-1997

Secció del DOGV
:   ALTRES DISPOSICIONS

Número del document
:   1997/853387


Data del document
:   10-12-1996

Organisme emissor
:   Conselleria de Presidència

Tipus de document
:   Decret

DECRET 232/1996, de 10 de desembre, del Govern Valencià, pel qual s'acorda l'alienació directa, a favor de l'Ajuntament de Benasal, de la caseta de peó caminer situada en la carretera CS-832, punt quilomètric 6,200, del terme municipal de Benasal.  
A instància de l'Ajuntament de Benasal, s'ha tramitat l'expedient per a l'alienació directa a l'ajuntament esmentat de la caseta de peons caminers de 488 m2 de superfície, situada al Balneari de Font d'En Segura de Benasal, carretera CS-832, punt quilomètric 6,200.  
La caseta esmentada fou transferida per l'Estat a la Comunitat Valenciana, mitjançant el Reial Decret 1627/1984, d'1 d'agost, i que consta en l'Inventari General de Béns i Drets de la Generalitat Valenciana amb el número A01/12/026/0001, i inscrita en el Registre de la Propietat d'Albocàsser al tom 196, llibre 31 de Benasal, foli 67, finca 6.196.  
Per no ser utilitzada per als fins propis de la Conselleria d'Obres Públiques, Urbanisme i Transports, fou desafectada mitjançant Ordre de la Conselleria d'Economia i Hisenda de data 5 de febrer de 1991, i l'acta corresponent es firmà el dia 7 de maig de 1991.  
El Servei de Gestió Immobiliària de la Conselleria d'Economia i Hisenda ha valorat l'immoble en dos milions cinc-centes mil pessetes (2.500.000 PTA).  
L'Ajuntament de Benasal, mitjançant acord plenari adoptat el dia 14 de març de 1996, acordà l'adquisició de l'immoble esmentat i donà conformitat a la valoració efectuada per la Conselleria d'Economia i Hisenda.  
Segons el que disposen els articles 33.2.b) de la Llei 3/1986, de 24 d'octubre, procedeix l'alienació directa de béns immobles de la Generalitat Valenciana quan l'adquirent siga una altra Administració pública i no excedesca el seu valor de mil milions de pessetes.  
D'acord amb el que estableix la disposició addicional cinquena de la Llei 3/1986, de 24 d'octubre, l'acord d'alienació de béns immobles podrà disposar la declaració prèvia d'alienabilitat.  
Per això, i d'acord amb el que estableix l'article 33 de la Llei 3/1986, de 24 d'octubre, a proposta del conseller d'Economia i Hisenda, i amb la deliberació prèvia del Govern Valencià, en la reunió del dia 10 de desembre de 1996,  
Decrete  
Article 1  
Aprovar la taxació de la caseta de peons caminers objecte d'alienació, efectuada pel Servei de Gestió Immobiliària de la Conselleria d'Economia i Hisenda i fixar el valor d'aquesta en dos milions cinc-centes mil pessetes (2.500.000 PTA).  
Article 2  
Declarar l'alienabilitat de la caseta assenyalada.  
Article 3  
Aprovar l'alienació directa, a favor de l'Ajuntament de Benasal, pel preu de taxació indicat en l'article 1, de la caseta de peons caminers de 488 m2 de superfície, situada en la carretera CS-832 PK 6,200, en el terme municipal de Benasal (Balneari de Font d'En Segura). Confronta: entrant, en una línia de 18,50 metres, amb la carretera esmentada; dreta entrant, en una línia de 26,5 metres; esquerra entrant en la mateixa longitud; i fons en una línia de 18,5 metres, amb propietat de l'Ajuntament de Benasal.  
Disposició final  
La Conselleria d'Economia i Hisenda durà a terme els tràmits necessaris per a fer efectiu el que disposa aquest decret.  
València, 10 de desembre de 1996  
El president de la Generalitat Valenciana  
Eduardo Zaplana Hernández-Soro  
El conseller d'Economia i Hisenda  
JOSÉ LUIS OLIVAS MARTÍNEZ


Còpia Permalink ELI